Šis raksts ir par autoražotāju. Par Formula 1 autosacīkšu komandu skatīt rakstu Scuderia Ferrari.

***Ferrari S.p.A.*** ir Itālijas luksusa sporta automašīnu ražotājs. Uzņēmumu 1929. gadā dibināja Enco Ferrāri. Galvenā mītne atrodas Maranello

*Ferrari* akcijas tiek kotētas Ņujorkas fondu biržā (simbols *RACE*) un *Borsa Italiana*. Lielākie akcionāri (2020. gada februāris): *Exor* (24,0 %), Pjero Ferrari (10,2 %), *BlackRock* (6,1 %), *T. Rowe Price AssociateS* (4,7 %).

Uzņēmums atbalsta *Formula 1* komandu *Scuderia Ferrari*.

Vēsture
-------

Agrākais logotips
1929. gadā Enco Ferrāri *Alfa Romeo* dibināja sporta automobiļu nodaļu *Scuderia Ferrari* (burtiski "Ferrāri Stabilais"), kas nodarbojās ar autosacīkšu braucēju sponsorēšanu un automašīnu izgatavošanu sacīkšu vajadzībām. Enco Ferrāri iesākumā nemaz nebija ieinteresēts ielu automobiļu ražošanā.
1938. gadā Ferrāri aizgāja no *Alfa Romeo*. Enco Ferrāri pēc līguma bija autosacīkšu liegums uz četriem gadiem, kā arī viņš nedrīkstēja projektēt sporta auto.

1941. gadā fašistiskās valdības līderis Benito Musolīni konfiscēja *Alfa Romeo* uzņēmumu priekš Ass valstu kara apgādes. *Scuderia* pārtapa par *Auto Avio Costruzioni Ferrari*, kas it kā valsts vajadzībām ražoja darbagaldus un lidaparātu rezerves daļas. Tāpat zināms kā SEFAC (*Scuderia Enzo Ferrari Auto Corse*), Ferrāri izgatavoja divus sacīkšu automobiļus *Tipo 815*. Tie bija pirmie *Ferrari* markas automobiļi (to debija notika 1940. gada sacīkstēs *Mille Miglia*), tomēr Otrā pasaules kara laikā, tiem nebija lielu panākumu. 1943. gadā *Ferrari* rūpnīca pārcēlās uz pašreizējo vietu Maranello. 1944. gadā rūpnīcu sabombardēja sabiedrotie un tā tika atjaunota pēc kara beigām, 1946. gadā, kā arī tika uzsākta ielas automobiļu ražošana.
1947. gadā uzņēmums kļuva par akciju sabiedrību.

166MM Barchetta 212/225
Pirmais ielas *Ferrari* bija 1947. gada 125 S, kas bija aprīkots ar 1,5 litru V12 dzinēju; Enco Ferrāri nelabprāt izgatavoja un pārdeva savus automobiļus, lai finansētu *Scuderia Ferrari*.

1969. gadā FIAT iegādājās 50 % *Ferrari* akciju. Tas ļāva palielināt pieejamos investīciju fondus, tika uzsākta rūpnīcas paplašināšana, kas bija paredzēta, lai pārceltu ražošanu no Turīnas FIAT, kur ražoja ar *Ferrari* dzinējiem aprīkotos *Fiat Dino*.

1988. gadā, Enco Ferrāri vadīja Ferrari F40 ražošanas uzsākšanu, tas bija pēdējais jaunais *Ferrari*, kas tika izlaists pirms viņa nāves tajā pašā gadā. No 2002. līdz 2004. gadam, *Ferrari* ražoja modeli *Enzo*, kas ir visu laiku ātrākais šīs markas modelis, nosaukums modelim tika piešķirts godinot kompānijas dibinātāju Enco Ferrari. Modelim bija jāsaucas F60, kas turpinātu F40 un F50 modeļu sēriju, tomēr *Ferrari* bija tik ļoti apmierināts ar jaunā modeļa rezultātu, ka nolēma to nodēvēt par *Enzo*. Iesākumā šis modelis tika piedāvāts kompānijas pastāvīgajiem klientiem, katrs no 399 automobiļiem (izņemot 400. kas tika ziedot Vatikāna labdarībai) maksāja 650 tūkstoši dolārus.

2002. gada 15. septembrī, 964 dažādi *Ferrari* markas automobiļi apvienojās *Ferrari Driving Days* pasākumā Silverstonas trasē, kur visi automobiļi devās trasē uzstādot jaunu pasaules rekordu.

Līdz 2008. gadam FIAT bija ieguvis līdz 85 % *Ferrari* kapitāldaļu.

2014. gada 29. oktobrī mātes uzņēmums *Fiat Chrysler Automobiles* paziņoja, ka plāno atdalīt *Ferrari*, sākotnēji 10 % tā kapitāldaļu pārdodot biržā. Līdz tam *FIAT* piederēja 90 % *Ferrari* akciju.
2015. gada 22. oktobrī *Ferrari* Ņujorkas fondu biržā veica sākotnējo publisko piedāvājumu ar 9 % akcijām.
Atlikušajos atdalīšanas posmos *FCA* daļa *Ferrari* tika sadalīta *FCA* akcionāriem, un 10 % kapitāldaļu joprojām paturēja Pjēro Ferrari. Atdalīšana tika pabeigta 2016. gada 3. janvārī. 4. janvārī *Ferrari* akcijas sāka kotēt *Borsa Italiana* biržā.

Atsauces
--------

1. ↑  «History of Enzo Ferrari». auto.ferrari.com. Skatīts: 2016. gada 31. maijs.
2. ↑  «2016 Annual Report». Ferrari. 2017. gada 1. aprīlis. Arhivēts no oriģināla, laiks: 2017. gada 9. aprīlī. Skatīts: 2017. gada 8. aprīlis.
3. ↑  Shareholders' structure Ferrari
4. ↑  *History of Ferrari In DK Engineering from*
5. ↑  «Felipe Massa and Marc Gene lead a record breaking parade of Ferraris at Silverstone». Skidmark. 2012. gada 15. septembris. Arhivēts no oriģināla, laiks: 2012. gada 19. Septembris. Skatīts: 2012. gada 18. septembrī.
6. ↑  «Italian Car Companies». Listitude.com. 2013. gada 4. decembrī. Arhivēts no oriģināla, laiks: 2013. gada 9. decembrī. Skatīts: 2013. gada 6. decembrī.
7. ↑  «Fiat 2013 Annual Report». *Fiat S.p.A*. Skatīts: 2014-08-13.
8. ↑  Ferrari debitē Ņujorkas akciju biržā LETA/AFP, 2015. gada 22. oktobris
9. ↑  Ferrari debitē Milānas akciju biržā LETA--DPA, 2016. gada 4. janvāris

Ārējās saites
-------------

* Oficiālā tīmekļa vietne

  


|  |  |  |  |
| --- | --- | --- | --- |
| 

| * s
* d
* l
Eiropas *Euro Stoxx 50* uzņēmumi |
| --- |
|  |
| 
* Adidas
* Adyen
* Ahold Delhaize
* Air Liquide
* Airbus
* Allianz
* Anheuser-Busch InBev
* ASML Holding
* AXA
* BASF
* Bayer
* Banco Bilbao Vizcaya Argentaria
* BCO Santander
* BMW
* BNP Paribas
* CRH
* Danone
* Deutsche Boerse
* Deutsche Post
* Deutsche Telekom
* Enel
* Eni
* EssilorLuxottica
* Flutter Entertainment
* Hermès
* Iberdrola
* Inditex
* Infineon Technologies
* ING GRP
* Intesa Sanpaolo
* Kering
* KONE
* L'Oréal
* Linde
* LVMH
* Mercedes-Benz Group
* Munich Re
* Pernod Ricard
* Philips
* Prosus
* Safran
* Sanofi
* SAP
* Schneider Electric
* Siemens
* Stellantis
* TotalEnergies
* Vinci
* Volkswagen
* Vonovia

 |

 |


  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 193720481
* LCCN: n83123873
* ISNI: 0000 0004 0614 5235
* GND: 2092682-0
* SUDOC: 029216095
* BNF: cb119444373 (data)
* BIBSYS: 5081887
* NDL: 00697031
* NKC: ph138618
* CiNii: DA13426945

 |

 |